2010-ம் வருடம். எனக்கு கிட்டத்தட்ட சர்கஸில் நடக்கும் விஷயங்களை நம் தினசரி வாழ்க்கையுடன் ஒப்பிடத் தோன்றியது. ஒரு நாள் நாம் கயிற்றில் நடப்பது போல் தோன்றும். அடுத்த நாள் சிங்கத்திற்கு பயிற்சியளிப்பது போல் இருக்கும். அடுத்தநாள் கூட்டத்திற்கு நடுவே கோமாளியின் செய்கைகளை நாமும் செய்வது போல் இருக்கும். ஒரு பக்கம் நிறுவனத்தின் பொறுப்புகளை சுமப்பது, மனைவி, அம்மா, மகள், தோழி போன்ற பல வேடங்களை ஏற்பது. மற்றொரு பக்கம் என் மாதாந்திர பிரச்சனைகள் மற்றும் அதன் சம்பந்தப்பட்ட உடல் உபாதைகள். பல முறை மகளிர் மருத்துவரை சந்தித்தாகிவிட்டது. ஒவ்வொரு முறையும் அதே பதில்தான் வரும். எல்லாம் சரியாகத்தான் இருக்கிறது. வேறு வழியில்லை. நீங்கள் இத்துடன் வாழ்ந்தே ஆகவேண்டும்.